**คู่มือ**

**รายละเอียดและหัวข้อสำคัญ**

**ในการจัดทำข้อเสนอโครงการคูปองวิทย์เพื่อโอทอป   
ปีงบประมาณ 2561**

**รูปแบบการจัดทำข้อเสนอโครงการเพื่อขอรับการสนับสนุนจากโครงการคูปองวิทย์เพื่อโอทอป**

ผู้ขอรับการสนับสนุนฯ ต้องจัดทำข้อเสนอโครงการเป็นรูปเล่มรายโครงการ จำนวน 1 ชุด พร้อมส่งไฟล์เอกสาร โดยมีรายละเอียดและหัวข้อสำคัญ ดังต่อไปนี้

* **ปกข้อเสนอโครงการ** ประกอบด้วย

1. ชื่อโครงการ : ............ (ภาษาไทยและภาษาอังกฤษ)
2. ชื่อ-นามสกุล ผู้ประกอบการที่ขอรับการสนับสนุนจากโครงการคูปองวิทย์เพื่อโอทอป
3. ระยะเวลาของโครงการ ........... เดือน
4. งบประมาณโครงการ........... บาท
5. ชื่อ ศูนย์ความเชี่ยวชาญ / หน่วยงาน / สถาบันการศึกษา ต้นสังกัดของที่ปรึกษาเทคโนโลยี (หัวหน้าโครงการ)

|  |  |
| --- | --- |
| **ประเภทโครงการ** | □ โครงการใหม่ □ โครงการต่อเนื่อง |
| **ชื่อโครงการ** |  |
| **ชื่อผู้ขอรับการสนับสนุน** |  |
| **หมายเลขใบสมัครคูปองวิทย์** |  |
| **ที่อยู่และเบอร์ติดต่อผู้ขอรับการสนับสนุน** | ที่อยู่ :  เบอร์ติดต่อ : E-mail : |
| **ชื่อที่ปรึกษาเทคโนโลยี** |  |
| **หมายเลขที่ปรึกษาเทคโนโลยี** |  |
| **ชื่อศูนย์ความเชี่ยวชาญ/หน่วยงาน/สถาบันการศึกษา** |  |
| **ชื่อพี่เลี้ยงธุรกิจ** |  |
| **งบประมาณโครงการ** | บาท |
| **ระยะเวลาโครงการ** | เดือน |
| **ประเภทผู้ประกอบการ** | □ New OTOP □ Existing □ Growth |
| **จำนวนการจ้างงาน** | คน |
| **รูปแบบการวิจัยและพัฒนาที่ขอรับการสนับสนุน** | □ พัฒนาคุณภาพวัตถุดิบต้นน้ำ □ พัฒนาและออกแบบกระบวนการผลิต  □ พัฒนานวัตกรรมผลิตภัณฑ์ □ พัฒนาและออกแบบเครื่องจักร  □ พัฒนาและออกแบบบรรจุภัณฑ์ □ พัฒนาระบบมาตรฐาน |

* **ตารางสรุปข้อเสนอโครงการ**

**คำอธิบายตาราง :**

***ประเภทโครงการ* :** ให้เลือกอย่างใดอย่างหนึ่ง โดย

* โครงการใหม่ คือ โครงการใหม่ที่เสนอขอในปีงบประมาณ 2561
* โครงการต่อเนื่อง คือ โครงการที่มีดำเนินงานต่อเนื่องจากปีงบประมาณ 2560

***ชื่อโครงการ* :** ควรสื่อให้เห็นถึงวัตถุประสงค์และเป้าหมาย หรือผลผลิตที่จะได้รับจากการดำเนินโครงการ

***ชื่อผู้ขอรับการสนับสนุน*** คือ ชื่อผู้ประกอบการ/กลุ่มผู้ประกอบการ/บริษัทที่ขอรับการสนับสนุนโครงการคูปองวิทย์เพื่อโอทอป

***หมายเลขใบสมัครคูปองวิทย์***: ให้ระบุหมายเลขใบสมัครของผู้ประกอบการที่ขอรับการสนับสนุนโครงการคูปองวิทย์เพื่อโอทอป ตามที่ปรากฏบนระบบ ESTI

***ที่อยู่และเบอร์ติดต่อผู้ขอรับการสนับสนุน* :** ให้ระบุที่อยู่ เบอร์โทรศัพท์ และ Email (ถ้ามี) ของผู้ประกอบการที่ขอรับการสนับสนุนโครงการคูปองวิทย์เพื่อโอทอป โดยเป็นที่ตั้งสถานประกอบการที่ที่ปรึกษาเทคโนโลยีจะเข้าไปดำเนินโครงการ ไม่ใช่ที่อยู่ตามบัตรประชาชนหรือทะเบียนบ้านของผู้ประกอบการ

***ชื่อที่ปรึกษาเทคโนโลยี* :** ให้ระบุชื่อนักวิจัยที่เป็นหัวหน้าโครงการวิจัย

***ชื่อศูนย์ความเชี่ยวชาญ/หน่วยงาน/สถาบันการศึกษา*** **:** ให้ระบุชื่อศูนย์ความเชี่ยวชาญ/หน่วยงาน/สถาบันการศึกษา ต้นสังกัดของที่ปรึกษาเทคโนโลยี

***หมายเลขที่ปรึกษาเทคโนโลยี*** : ให้ระบุหมายเลขที่ปรึกษาเทคโนโลยี ตามที่ปรากฏบนระบบ ESTI

***ชื่อพี่เลี้ยงธุรกิจ (ถ้ามี)* :** ให้ระบุชื่อที่ปรึกษา/บริษัทที่รับเป็นพี่เลี้ยงที่จะช่วยเหลือและให้คำปรึกษาผู้ประกอบการในด้านการดำเนินธุรกิจ เช่น ความรู้ด้านการเงิน/บัญชี การจัดการ การจัดจำหน่าย การจัดทำ แผนธุรกิจ การตลาด เป็นต้น

***งบประมาณโครงการ* :** ให้ระบุงบประมาณรวมของโครงการที่จะขอรับการสนับสนุน

***ระยะเวลาโครงการ* :** ให้ระบุระยะเวลาดำเนินโครงการ จำกัดไม่เกิน 12 เดือนต่อช่วงระยะเวลาของโครงการ (phase) และ 1 ข้อเสนอโครงการ สามารถเสนอขอรับการสนับสนุนต่อเนื่องได้ไม่เกิน 3 ช่วงระยะเวลาของโครงการ (phase)

***ประเภทผู้ประกอบการ* :** ให้เลือกอย่างใดอย่างหนึ่ง โดย

* กลุ่ม New OTOP คือ ผู้ประกอบการใหม่ที่ยังไม่ขึ้นทะเบียนโอทอป
* กลุ่ม Existing คือ ผู้ประกอบการที่จดทะเบียนโอทอปในปัจจุบัน
* กลุ่ม Growth คือ ผู้ประกอบการที่จดทะเบียนโอทอปและมีสถานะเป็นนิติบุคคลอยู่แล้ว หรือมีความตั้งใจที่จะจดทะเบียนเป็นนิติบุคคล ที่ต้องการขยายตลาดส่งออกไปยังต่างประเทศ

|  |  |  |
| --- | --- | --- |
| กลุ่ม New OTOP | กลุ่ม Existing | กลุ่ม Growth |
| 1. ประชาชนทั่วไปที่เป็นบุคคลธรรมดาสัญชาติไทย  2. เป็นวิสาหกิจชุมชน กลุ่มเกษตรกร ที่จดทะเบียนขอรับการส่งเสริมและสนับสนุน ตามกฎหมายส่งเสริม วิสาหกิจชุมชน กระทรวงเกษตรและสหกรณ์  3. สหกรณ์ ที่จดทะเบียนไว้กับกรมส่งเสริมสหกรณ์ กระทรวงเกษตรและสหกรณ์  4. มีความพร้อมในการมีส่วนร่วมพัฒนาคูปองวิทย์เพื่อ OTOP | 1. เป็นผู้ผลิต หรือผู้ประกอบการ หรือกลุ่มผู้ประกอบการ OTOP ที่ได้มีการจดทะเบียนเป็นผู้ผลิต/ผู้ประกอบการ OTOP กับกรมการพัฒนาชุมชนกระทรวงมหาดไทย 2. มีความพร้อมในการมีส่วนร่วมพัฒนาคูปองวิทย์เพื่อ OTOP | 1. เป็นผู้ผลิต หรือผู้ประกอบการ หรือกลุ่มผู้ประกอบการ OTOP ที่ได้มีการลงทะเบียนเป็นผู้ผลิต/ผู้ประกอบการ OTOP กับกรมการพัฒนาชุมชนกระทรวงมหาดไทย 2. เป็นนิติบุคคลตามกฎหมายแพ่งและพาณิชย์ (ยกเว้น สมาคม มูลนิธิ) และมีคนไทยเป็นผู้ถือหุ้น ไม่ต่ำกว่าร้อยละ 51 และมีทุนจดทะเบียนไม่เกิน 1,000,000 บาท 3. มีความพร้อมในการมีส่วนร่วมพัฒนาคูปองวิทย์เพื่อ OTOP |

***จำนวนการจ้างงาน* :** ให้ระบุจำนวนพนักงานและลูกจ้างชั่วคราวของสถานประกอบการ/กลุ่มวิสาหกิจชุมชน/สหกรณ์/กลุ่มผู้ประกอบการ OTOP ที่ได้รับค่าตอบแทนในรูปแบบของเงินเดือนหรือค่าจ้างรายวันที่ต้องจ่ายเป็นประจำมากกว่า 6 เดือน

***รูปแบบการวิจัยและพัฒนาที่ขอรับการสนับสนุน* :** ให้เลือกรูปแบบการพัฒนาที่สอดคล้องกับกิจกรรมการดำเนินโครงการ จากรูปแบบการสนับสนุนทั้งหมด 6 ด้าน ดังต่อไปนี้

1. การพัฒนาคุณภาพวัตถุดิบต้นน้ำ หมายถึง กิจกรรมและกระบวนการที่เกี่ยวข้องกับการวิจัยและพัฒนาเพื่อให้ได้มาซึ่งวัตถุดิบ/ผลผลิตขั้นต้น ก่อนที่จะส่งต่อไปยังกระบวนการแปรรูป ขึ้นรูป หรือพัฒนาเป็นผลิตภัณฑ์สำเร็จรูป (finished product) โดยครอบคลุมถึงกระบวนการพัฒนาให้ได้มาซึ่งคุณสมบัติต่าง ๆ ของวัตถุดิบ/ผลผลิตขั้นต้นอันพึงประสงค์ การวิเคราะห์หรือทดสอบเพื่อการคัดเลือกวัตถุดิบที่เหมาะสม เพื่อให้เกิดความมั่นใจว่าผลิตภัณฑ์ที่ผลิตออกมามีความถูกต้องและไม่มีข้อบกพร่อง ตลอดจนรักษาจุดดีของผลิตภัณฑ์ตามที่ผู้บริโภคต้องการ
2. การพัฒนานวัตกรรมผลิตภัณฑ์ หมายถึง กิจกรรมและกระบวนการที่เกี่ยวข้องกับการวิจัยและพัฒนาเพื่อให้ได้มาซึ่งผลิตภัณฑ์สำเร็จรูป (finished product) ในรูปแบบของสินค้า โดยเน้นที่การสร้างสรรค์และพัฒนา จากการใช้ความรู้ทางด้านวิทยาศาสตร์และเทคโนโลยีเป็นฐาน ผ่านการนำแนวความคิดใหม่ หรือการใช้ประโยชน์จากสิ่งที่มีอยู่แล้วมาต่อยอดหรือผสมผสาน เพื่อให้ได้มาซึ่งผลิตภัณฑ์ใหม่ หรือเป็นการปรับปรุงต่อยอดผลิตภัณฑ์เดิมที่มีอยู่แล้วให้ดีขึ้นกว่าเดิม
3. การพัฒนาและออกแบบบรรจุภัณฑ์ หมายถึง กิจกรรมและกระบวนการที่เกี่ยวข้องกับการนำวัสดุต่าง ๆ มาพัฒนาเป็นภาชนะบรรจุได้อย่างเหมาะสม เพื่อให้ได้รูปแบบ ความแข็งแรง สัมพันธ์กับหน้าที่ใช้สอย และยังคงรักษาคุณภาพของผลิตภัณฑ์ให้ไม่แตกต่างจากเดิมหรือยืดอายุการเก็บรักษาให้นานขึ้นกว่าเดิม ทั้งนี้ ยังครอบคลุมถึงกิจกรรมการออกแบบตราสินค้า ในการเพิ่มคุณค่า สร้างภาพลักษณ์ให้ผลิตภัณฑ์แตกต่างจากเดิม เพื่อช่วยสื่อสาร สร้างจุดเด่น กระตุ้นให้เกิดประโยชน์ในทางการค้าและการบริโภค ทั้งนี้ ในการขอรับการพัฒนาและออกแบบบรรจุภัณฑ์ให้กับผลิตภัณฑ์ที่ไม่ได้เกิดจากการพัฒนานวัตกรรมผลิตภัณฑ์จากโครงการคูปองวิทย์ฯ ผลิตภัณฑ์ที่นำมาขอรับการพัฒนาจะต้องได้รับมาตรฐานที่เกี่ยวข้องตามที่กฎหมายกำหนดแล้ว (ถ้ามี)
4. การพัฒนาและออกแบบกระบวนการผลิต หมายถึง กิจกรรมที่เกี่ยวข้องกับการปรับปรุงหรือเปลี่ยนแปลงวิธีการต่างๆ ที่เกี่ยวข้องกับการทำงาน จากการใช้ความรู้ทางด้านวิทยาศาสตร์และเทคโนโลยีเป็นฐาน เพื่อนำสู่ผลไปในทางปฏิบัติในการแก้ไขปัญหา ปรับปรุงกระบวนการผลิต/ขั้นตอนการทำงาน โดยมีเป้าหมายเพื่อป้องกันและลดปัญหาการสูญเสียของวัตถุดิบ ลดต้นทุนการผลิต ลดเวลาการทำงาน เพิ่มปริมาณผลผลิต และยกระดับคุณภาพผลผลิตให้ดียิ่งขึ้น ทั้งนี้ ต้องเป็นผลลัพธ์ที่ไม่ได้เกิดขึ้นจากการพัฒนาผลิตภัณฑ์ใหม่หรือการติดตั้งเครื่องจักรใหม่
5. การพัฒนาและออกแบบเครื่องจักร หมายถึง กิจกรรมและกระบวนการที่เกี่ยวข้องกับการนำความรู้ ทักษะ และทรัพยากรทางด้านวิทยาศาสตร์ เทคโนโลยีและนวัตกรรม มาออกแบบและสร้างเป็นเครื่องมือ /อุปกรณ์หรือเครื่องจักร เพื่อเพิ่มกำลังการผลิตและประสิทธิภาพการทำงาน สามารถลดต้นทุนการทำงาน ลดเวลาการผลิตและลดแรงงานคน ตอบสนองความคุ้มค่าด้านการผลิต
6. การพัฒนาระบบมาตรฐาน หมายถึง กิจกรรมที่เกี่ยวข้องกับการเตรียมความพร้อมของสถานประกอบการให้มีคุณสมบัติในการยื่นขอรับมาตรฐาน ผ่านการจัดทำข้อกำหนดรายการอย่างใดอย่างหนึ่ง หรือหลายอย่างเกี่ยวกับการจัดการทางด้านคุณภาพและการประกันคุณภาพ ตลอดจนการให้คำแนะนำหรือข้อเสนอแนะในการปรับปรุง/เตรียมความพร้อมสถานประกอบการสู่ระบบมาตรฐาน นอกจากนี้ยังครอบคลุมถึงกิจกรรมการวิเคราะห์หรือทดสอบประสิทธิภาพวัตถุดิบ/ผลิตภัณฑ์ และการประเมินความปลอดภัยจากการใช้วัตถุดิบ/ผลิตภัณฑ์ เพื่อจัดทำรายงาน/ข้อเสนอแนะต่อการพัฒนาวัตถุดิบ/ผลิตภัณฑ์

* **สภาพปัญหาและความต้องการของผู้ประกอบการ**

สภาพปัญหาและข้อมูลพื้นฐานเบื้องต้น : ให้ชี้แจงปัญหา ความจำเป็นหรือความต้องการเบื้องต้น และข้อมูลพื้นฐานเบื้องต้นของผู้ขอรับการสนับสนุน

โจทย์ความต้องการของผู้ประกอบการ : ให้ระบุโจทย์ความต้องการของผู้ประกอบการที่วัดเป็นตัวเลขที่ชัดเจนหรือวัดผลเป็นรูปธรรมได้ สามารถนำไปผลิตเพื่อใช้งานได้จริงกับธุรกิจ หรือนำไปขยายการผลิตในปริมาณมากได้ เช่น

* พัฒนาวัตถุดิบต้นน้ำ........กก.(ตัน)/ไร่ หรือคุณภาพวัตถุดิบที่เพิ่มขึ้นที่สามารถวัดเป็นตัวเลขได้ เป็นต้น
* ผลิตภัณฑ์ใหม่ที่ผลิตได้ ชั่วโมงละ....ชิ้น/กก. หรือวันละ......ชิ้น/กก. ผลิตภัณฑ์สามารถอยู่ได้นานขึ้น..... วัน สร้างมูลค่าเพิ่มให้กับผลิตภัณฑ์เพิ่มขึ้นร้อยละ........... เพิ่มรายได้ให้กับสถานประกอบการเพิ่มขึ้น............ บาทหรือร้อยละ เป็นต้น
* ค่าใช้จ่ายในการผลิตลดลง...........บาทหรือร้อยละ หรือ เวลาในการผลิตลดลง...........ชั่วโมงหรือร้อยละ หรือจำนวนชิ้นงานที่เพิ่มขึ้น...........ชิ้นหรือร้อยละ หรือจำนวนของเสียจากกระบวนการผลิตที่ลดลง...........บาทหรือร้อยละ เป็นต้น
* เครื่องจักรต้นแบบที่มีกำลังการผลิต.....กก.(ตัน)/ชม. ที่ผ่านมาตรฐานอะไรบ้าง เป็นต้น
* บรรจุภัณฑ์ที่มีต้นทุน ....... บาท/ชิ้น หรือผลิตขั้นต่ำ..... ชิ้น หรือต้นทุนบรรจุภัณฑ์ต่อชิ้นไม่เกินร้อยละ....... ของราคาสินค้า บรรจุภัณฑ์ยืดอายุได้นานขึ้น..... วัน เป็นต้น
* ยกระดับมาตรฐานผลิตภัณฑ์อะไรบ้างโปรดระบุ................ เป็นต้น
* สร้างมูลค่าเพิ่มให้กับผลิตภัณฑ์เพิ่มขึ้นร้อยละ...........
* เพิ่มรายได้ให้กับสถานประกอบการเพิ่มขึ้นร้อยละ............
* **วัตถุประสงค์โครงการ**

ควรระบุให้ชัดเจนว่าโครงการจะช่วยแก้ปัญหาอะไร ช่วยพัฒนา หรือปรับปรุงอะไรที่ตอบโจทย์ความต้องการของผู้ประกอบการ

* **เป้าหมาย/ผลผลิตที่คาดว่าจะได้รับ**

ควรระบุสิ่งที่จะได้และส่งมอบให้กับผู้ประกอบการเมื่อสิ้นสุดโครงการ โดยต้องเป็นสิ่งที่ตรงกับโจทย์ความต้องการของผู้ประกอบการ และสามารถวัดเป็นตัวเลขที่ชัดเจนหรือวัดผลเป็นรูปธรรมได้ นำไปผลิตเพื่อใช้งานได้จริงกับธุรกิจ หรือนำไปขยายการผลิตในปริมาณมากได้ เช่น

* การพัฒนาคุณภาพวัตถุดิบต้นน้ำ : ผลผลิตที่ได้.........กก.(ตัน)/ไร่ หรือคุณภาพวัตถุดิบที่เพิ่มขึ้นที่สามารถวัดเป็นตัวเลขได้ เป็นต้น
* การพัฒนานวัตกรรมผลิตภัณฑ์ : ผลิตภัณฑ์ใหม่ที่ผลิตได้ ชั่วโมงละ....ชิ้น หรือวันละ......ชิ้น ผลิตภัณฑ์สามารถอยู่ได้นานขึ้น..... วัน สร้างมูลค่าเพิ่มให้กับผลิตภัณฑ์เพิ่มขึ้นร้อยละ........... รายได้สถานประกอบการเพิ่มขึ้น............ บาทหรือร้อยละ เป็นต้น
* การพัฒนาและออกแบบบรรจุภัณฑ์ : บรรจุภัณฑ์ที่มีต้นทุน ....... บาท/ชิ้น หรือผลิตขั้นต่ำ..... ชิ้น หรือต้นทุนบรรจุภัณฑ์ต่อชิ้นไม่เกินร้อยละ...... ของราคาสินค้า บรรจุภัณฑ์ยืดอายุได้นานขึ้น.... วัน เป็นต้น
* การพัฒนาและออกแบบกระบวนการผลิต : ค่าใช้จ่ายในการผลิตลดลง...........บาทหรือร้อยละ หรือ เวลาในการผลิตลดลง...........ชั่วโมงหรือร้อยละ หรือจำนวนชิ้นงานที่เพิ่มขึ้น...........ชิ้นหรือร้อยละ หรือจำนวนของเสียจากกระบวนการผลิตที่ลดลง...........บาทหรือร้อยละ เป็นต้น
* การพัฒนาและออกแบบเครื่องจักร : เครื่องจักรต้นแบบที่มีกำลังการผลิต.....กก.(ตัน)/ชม.   
  ค่าใช้จ่ายในการผลิตลดลง...........บาทหรือร้อยละ หรือ เวลาในการผลิตลดลง...........ชั่วโมงหรือร้อยละ หรือรายได้สถานประกอบการเพิ่มขึ้น............ บาทหรือร้อยละ หรือจำนวนแรงงานที่ลดลง......คนหรือร้อยละ เป็นต้น
* การพัฒนาระบบมาตรฐาน : การเตรียมความพร้อมสถานประกอบการให้มีคุณสมบัติในการยื่นขอรับมาตรฐานอะไรบ้างโปรดระบุ................ รายงานหรือข้อเสนอแนะในการปรับปรุง/เตรียมความพร้อมสถานประกอบการสู่ระบบมาตรฐาน...........รายงาน/ข้อเสนอแนะ รายงานผลการวิเคราะห์หรือทดสอบประสิทธิภาพวัตถุดิบ/ผลิตภัณฑ์ และการประเมินความปลอดภัยจากการใช้วัตถุดิบ/ผลิตภัณฑ์ เป็นต้น
* **ผลกระทบที่คาดว่าจะเกิดขึ้น**

ให้ประมาณการผลลัพธ์ทางเศรษฐกิจที่คาดว่าจะเกิดขึ้นต่อกิจการภายหลังจากโครงการสิ้นสุด เป็นผลประโยชน์ที่เกิดขึ้นโดยตรงจากโครงการที่ส่งผลต่อสถานประกอบการและสามารถวัดผลเป็นตัวเลขที่ชัดเจนหรือวัดผลเป็นรูปธรรมได้ เช่น

* รายได้กิจการเพิ่มขึ้นร้อยละ...... หรือรายได้เฉลี่ยเพิ่มขึ้น........บาท/เดือน
* ต้นทุนการผลิตของกิจการลดลงร้อยละ...... หรือค่าใช้จ่ายเฉลี่ยต่อเดือนลดลง........บาท/เดือน
* จำนวนการจ้างงานเพิ่มขึ้น/ลดลง......คน
* เกิดการลงทุนในเครื่องจักร/อุปกรณ์.......บาท
* **ระยะเวลาของโครงการ**

.......................... เดือน นับจากวันที่ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทยลงนามในบันทึกข้อตกลงหรืออนุมัติดำเนินโครงการ

ทั้งนี้ ระยะเวลาโครงการที่ขอรับการสนับสนุนจากคูปองวิทย์เพื่อโอทอป จำกัดไม่เกิน 12 เดือนต่อช่วงระยะเวลาของโครงการ (phase) โดย 1 ข้อเสนอโครงการ สามารถเสนอขอรับการสนับสนุนต่อเนื่องได้ไม่เกิน 3 ช่วงระยะเวลาของโครงการ (phase) หรือไม่เกิน 36 เดือน โดยจะเป็นการดำเนินงานปีต่อปี หรือตามผลของการดำเนินงาน

* **งบประมาณโครงการ**

ให้ระบุงบประมาณรวมของโครงการที่จะขอรับการสนับสนุน และงบประมาณรวมแยกตามรูปแบบการพัฒนาที่จะเสนอรับการสนับสนุน โดยมีรูปแบบการพัฒนาและวงเงินสนับสนุน 6 ด้าน ดังนี้

* พัฒนาคุณภาพวัตถุดิบต้นน้ำ จำนวน 200,000 บาท
* พัฒนานวัตกรรมผลิตภัณฑ์ จำนวน 200,000 บาท
* พัฒนาและออกแบบบรรจุภัณฑ์ จำนวน 100,000 บาท
* พัฒนาและออกแบบกระบวนการผลิต จำนวน 150,000 บาท
* พัฒนาและออกแบบเครื่องจักร จำนวน 150,000 บาท
* พัฒนาระบบมาตรฐาน จำนวน 150,000 บาท

การประมาณการค่าใช้จ่ายโครงการควรพิจารณาถึงรูปแบบการพัฒนาที่จะเสนอรับการสนับสนุน วงเงินสนับสนุนในแต่ละด้าน และควรตรวจสอบจำนวนการจ้างงานของสถานประกอบการ รวมถึงลักษณะกิจการของผู้ขอรับการสนับสนุน ซึ่งจะมีผลต่อสัดส่วนการให้การสนับสนุน ดังแสดงในตารางดังนี้

|  |  |  |  |  |
| --- | --- | --- | --- | --- |
| **จำนวนการจ้างงาน ในระบบ ทั้งพนักงานแบบเต็มเวลาและพนักงานชั่วคราว**  **(คน)** | **วงเงินสนับสนุน**  **(บาท/ปี)** | **สัดส่วนการสนับสนุนระหว่าง วว. : ผปก.**  **(ร้อยละ)** | | |
| ปีที่ 1 | ปีที่ 2 | ปีที่ 3 |
| 1-5 | 300,000 | 70:30 | 60: 40 | 50: 50 |
| 6-10 | 400,000 | 60:40 | 50: 50 | 40: 60 |
| 11-50 | 500,000 | 50:50 | 40: 60 | 30: 70 |

ตัวอย่าง : งบประมาณโครงการ 430,000 บาท แบ่งเป็น

ระยะที่ 1 งบประมาณรวม 280,000 บาท สัดส่วนการให้การสนับสนุน วว. : ผู้ประกอบการ .......... (ตามหลักเกณฑ์การสนับสนุนของโครงการ)

* พัฒนานวัตกรรมผลิตภัณฑ์ จำนวน 180,000 บาท
* พัฒนาและออกแบบบรรจุภัณฑ์ จำนวน 100,000 บาท

ระยะที่ 2 งบประมาณรวม 150,000 บาท สัดส่วนการให้การสนับสนุน วว. : ผู้ประกอบการ .......... (ตามหลักเกณฑ์การสนับสนุนของโครงการ)

* พัฒนาระบบมาตรฐาน จำนวน 150,000 บาท

กรณีที่ปรึกษาฯ ที่เสนอข้อเสนอโครงการสังกัดหน่วยงานอื่นที่ไม่ใช่ วว.

ให้ระบุค่าบริหารโครงการ (overhead) ตามอัตราที่หน่วยงานของที่ปรึกษากำหนด (สูงสุดไม่เกินร้อยละ 10) โดยให้คำนวณค่าบริหารโครงการจากงบประมาณสนับสนุนในส่วนของ วว. และบวกเพิ่มเติมจากงบประมาณรวมของโครงการ

ตัวอย่าง : งบประมาณรวมของโครงการ 299,600 บาท แบ่งเป็น

1. งบประมาณค่าใช้จ่ายโครงการ 280,000 บาท สัดส่วนการให้การสนับสนุน วว. : ผู้ประกอบการ .......... (ตามหลักเกณฑ์การสนับสนุนของโครงการ)

* พัฒนานวัตกรรมผลิตภัณฑ์ จำนวน 180,000 บาท
* พัฒนาและออกแบบบรรจุภัณฑ์ จำนวน 100,000 บาท

1. ค่าบริหารโครงการ (overhead) ร้อยละ......... (เช่น ค่าบริหารโครงการร้อยละ 10 และสัดส่วนการให้การสนับสนุน วว.: ผู้ประกอบการ = 70:30) คิดเป็นเงิน 280,000 x 70% x 10% = 19,600 บาท

* **ขอบเขตและขั้นตอนการดำเนินงาน**

เป็นส่วนที่สำคัญที่จะต้องระบุถึงขอบเขตของโครงการและวิธีการดำเนินงานที่จะช่วยให้งานบรรลุตามวัตถุประสงค์ของโครงการตั้งแต่เริ่มจนกระทั่งสิ้นสุดโครงการ และควรตอบโจทย์ความต้องการของผู้ประกอบการด้วย โดยขอบเขตและขั้นตอนการดำเนินงานโครงการ ควรคำนึงถึงมีดังนี้

* + กำหนดให้ข้อเสนอโครงการที่ขอรับการสนับสนุนการพัฒนาคุณภาพวัตถุดิบต้นน้ำ ต้องสามารถระบุสิ่งที่จะได้รับจากการพัฒนาที่สามารถวัดได้อย่างชัดเจน และให้มีกิจกรรมการถ่ายทอดเทคโนโลยีที่สามารถใช้งานได้จริงกับสถานประกอบการ
  + กำหนดให้ข้อเสนอโครงการที่ขอรับการสนับสนุนการพัฒนานวัตกรรมผลิตภัณฑ์ ต้องสามารถระบุสิ่งที่จะได้รับจากการพัฒนาที่สามารถวัดได้อย่างชัดเจน และให้มีกิจกรรมการถ่ายทอดเทคโนโลยีที่สามารถใช้งานได้จริงกับสถานประกอบการ โดยครอบคลุมถึงกิจกรรมการทดสอบความพึงพอใจหรือการยอมรับของผู้บริโภคด้วย เพื่อประเมินประสิทธิผลของการพัฒนานวัตกรรมผลิตภัณฑ์ รวมทั้งการผลิตต้นแบบผลิตภัณฑ์เพื่อการทดลองตลาดในจำนวนที่เหมาะสม
  + กำหนดให้ข้อเสนอโครงการที่ขอรับการสนับสนุนการพัฒนาและออกแบบบรรจุภัณฑ์ ต้องสามารถระบุสิ่งที่จะได้รับจากการพัฒนาที่สามารถวัดได้อย่างชัดเจน และสามารถใช้งานได้จริงกับสถานประกอบการ ต้นทุนบรรจุภัณฑ์ต่อชิ้นไม่ควรเกินกว่าร้อยละ 20 ของราคาสินค้า ควรมีข้อเสนอบรรจุภัณฑ์ต้นแบบหลากหลายรูปแบบอย่างน้อย 3 แบบที่แตกต่างกันทั้งต้นทุนและวัสดุที่ใช้ เพื่อเป็นทางเลือกให้ผู้ประกอบการได้ตัดสินใจเลือกบรรจุภัณฑ์ที่สอดคล้องกับความต้องการ นอกจากนี้ ให้ครอบคลุมถึงการผลิตต้นแบบบรรจุภัณฑ์เพื่อการทดลองตลาดในจำนวนที่เหมาะสม และให้ครอบคลุมถึงกิจกรรมการทดสอบความพอใจหรือการยอมรับของผู้บริโภคที่มีต่อบรรจุภัณฑ์ที่ออกแบบด้วย เพื่อประเมินประสิทธิผลของการพัฒนาและออกแบบบรรจุภัณฑ์
  + กำหนดให้ข้อเสนอโครงการที่ขอรับการสนับสนุนการออกแบบกระบวนการผลิต ต้องสามารถระบุการดำเนินงานและประโยชน์ที่จะได้รับจากการพัฒนากระบวนการผลิตที่สามารถวัดได้อย่างชัดเจน โดยยังคงรักษาคุณภาพการผลิตหรือผลิตภัณฑ์ให้ไม่แตกต่างจากเดิมหรือยกระดับให้ดีขึ้นกว่าเดิม ทั้งนี้ ต้องเป็นผลประโยชน์ที่ไม่ได้เกิดขึ้นจากการพัฒนาผลิตภัณฑ์ใหม่หรือการติดตั้งเครื่องจักรใหม่
  + กำหนดให้ข้อเสนอโครงการที่ขอรับการสนับสนุนการพัฒนาและออกแบบเครื่องจักร ต้องระบุกำลังการผลิตที่สามารถผลิตได้และให้มีกิจกรรมการถ่ายทอด/ปรับแต่งเครื่องจักร รวมถึงการทดสอบเครื่องให้สามารถใช้งานได้จริงกับสถานประกอบการ
  + กำหนดให้ข้อเสนอโครงการที่ขอรับการสนับสนุนการพัฒนาระบบมาตรฐาน ต้องสามารถระบุการดำเนินงานและประโยชน์ที่จะได้รับจากการพัฒนาระบบมาตรฐานที่สามารถวัดได้อย่างชัดเจน โดยขั้นตอนการดำเนินงานจะเป็นการเตรียมความพร้อมสถานประกอบการให้มีคุณสมบัติในการยื่นขอรับมาตรฐาน ตลอดจนการจัดทำข้อเสนอแนะในการปรับปรุง/เตรียมความพร้อมสถานประกอบการสู่ระบบมาตรฐาน นอกจากนี้ยังครอบคลุมถึงกิจกรรมการวิเคราะห์หรือทดสอบประสิทธิภาพวัตถุดิบ/ผลิตภัณฑ์ และการประเมินความปลอดภัยจากการใช้วัตถุดิบ/ผลิตภัณฑ์ เพื่อจัดทำรายงาน/ข้อเสนอแนะต่อการพัฒนาวัตถุดิบ/ผลิตภัณฑ์
  + กำหนดให้ข้อเสนอโครงการที่ขอรับการสนับสนุน 2 ด้านพร้อมกัน เช่น การออกแบบเครื่องจักร และออกแบบกระบวนการผลิต ต้องสามารถระบุวิธีการดำเนินงาน สิ่งที่ส่งมอบ และผลประโยชน์ที่คาดว่าจะได้รับจากทั้ง 2 กิจกรรม แยกออกจากกันอย่างชัดเจน โดยการพัฒนาและออกแบบเครื่องจักรต้องระบุกำลังการผลิตที่สามารถผลิตได้และให้มีกิจกรรมการถ่ายทอด/ปรับแต่งเครื่องจักรให้สามารถใช้งานได้จริงกับสถานประกอบการ ส่วนการออกแบบกระบวนการผลิตต้องระบุการดำเนินงานและประโยชน์ที่จะได้รับจากการพัฒนากระบวนการผลิตของสถานประกอบการที่ไม่เกี่ยวข้องกับการประเมินประสิทธิภาพการทำงานของเครื่องจักรหรือการปรับปรุงกระบวนการผลิตเพื่อให้สอดคล้องกับการใช้งานของเครื่องจักรที่พัฒนาขึ้น
  + กำหนดให้ข้อเสนอโครงการที่ขอรับการสนับสนุน 2 ด้านพร้อมกัน เช่น การพัฒนานวัตกรรมผลิตภัณฑ์ และออกแบบกระบวนการผลิต ต้องสามารถระบุวิธีการดำเนินงาน สิ่งที่ส่งมอบ และผลประโยชน์ที่คาดว่าจะได้รับจากทั้ง 2 กิจกรรม แยกออกจากกันอย่างชัดเจน โดยการพัฒนานวัตกรรมผลิตภัณฑ์ต้องสามารถระบุสิ่งที่จะได้รับจากการพัฒนาที่สามารถวัดได้อย่างชัดเจน และให้มีกิจกรรมการถ่ายทอดเทคโนโลยีที่ได้ให้สามารถใช้งานได้จริงกับสถานประกอบการ ส่วนการออกแบบกระบวนการผลิตต้องระบุการดำเนินงานและประโยชน์ที่จะได้รับจากการพัฒนากระบวนการผลิตของสถานประกอบการที่ไม่ได้เกิดขึ้นจากการพัฒนาผลิตภัณฑ์ใหม่ข้างต้น
* **อุปกรณ์หรือสิ่งอำนวยความสะดวก**

ให้ระบุเครื่องมือ อุปกรณ์ และสถานที่ ซึ่งที่ปรึกษาเทคโนโลยีมีความจำเป็นที่ต้องใช้และต้องการให้ผู้ขอรับการสนับสนุนจัดเตรียมไว้ให้ก่อนการเข้าปฏิบัติงาน

* **แผนการดำเนินงานและแผนการใช้งบประมาณ**

ควรระบุกิจกรรมในการดำเนินงานที่สำคัญที่จะทำให้โครงการบรรลุผลตามเป้าหมายที่กำหนดไว้ รวมถึงน้ำหนักความสำคัญในแต่ละกิจกรรมโดยระบุเป็นร้อยละ และให้ประมาณการงบประมาณที่คาดว่าจะใช้รายไตรมาส นอกจากนี้ ในการกำหนดแผนงานและแผนเงินให้ครอบคลุมถึงระยะเวลาและงบประมาณสำหรับการทดสอบภาคสนาม (field test) ในการนำผลผลิต/ผลงานที่ได้จากโครงการวิจัยไปปรับใช้กับการผลิตจริง จนกว่าจะตรงกับโจทย์ความต้องการและเป็นที่พอใจของผู้ประกอบการด้วย

ทั้งนี้ หากข้อเสนอโครงการเป็นโครงการระยะยาวที่ต้องใช้เวลาดำเนินการมากกว่า 1 ระยะ (ไม่เกิน 12 เดือน) ให้แยกแผนการดำเนินงานและแผนการใช้งบประมาณเป็นระยะๆ ดังแสดงในตาราง

ระยะที่ 1

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **น้ำหนักกิจกรรม** | **เดือน** | | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| 1. ชื่อกิจกรรมที่ 1 |  |  |  |  |  |  |  |  |  |  |  |  |  |
| 1. ชื่อกิจกรรมที่ 2 |  |  |  |  |  |  |  |  |  |  |  |  |  |
| 1. การทดสอบภาคสนาม (field test) ในการนำผลผลิตที่ได้จากโครงการไปปรับใช้กับการผลิตจริง |  |  |  |  |  |  |  |  |  |  |  |  |  |
| **รวม** | **100** |  | | |  | | |  | | |  | | |
| **ประมาณการค่าใช้จ่ายรายไตรมาส (บาท)** |  | **Q1** | | | **Q2** | | | **Q3** | | | **Q4** | | |

ระยะที่ 2

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **น้ำหนักกิจกรรม** | **เดือน** | | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| 1. ชื่อกิจกรรมที่ 1 |  |  |  |  |  |  |  |  |  |  |  |  |  |
| 1. ชื่อกิจกรรมที่ 2 |  |  |  |  |  |  |  |  |  |  |  |  |  |
| 1. การทดสอบภาคสนาม (field test) ในการนำผลผลิตที่ได้จากโครงการไปปรับใช้กับการผลิตจริง |  |  |  |  |  |  |  |  |  |  |  |  |  |
| **รวม** | **100** |  | | |  | | |  | | |  | | |
| **ประมาณการค่าใช้จ่ายรายไตรมาส (บาท)** |  | **Q1** | | | **Q2** | | | **Q3** | | | **Q4** | | |

ระยะที่ 3

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **น้ำหนักกิจกรรม** | **เดือน** | | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| 1. ชื่อกิจกรรมที่ 1 |  |  |  |  |  |  |  |  |  |  |  |  |  |
| 1. ชื่อกิจกรรมที่ 2 |  |  |  |  |  |  |  |  |  |  |  |  |  |
| 1. การทดสอบภาคสนาม (field test) ในการนำผลผลิตที่ได้จากโครงการไปปรับใช้กับการผลิตจริง |  |  |  |  |  |  |  |  |  |  |  |  |  |
| **รวม** | **100** |  | | |  | | |  | | |  | | |
| **ประมาณการค่าใช้จ่ายรายไตรมาส (บาท)** |  | **Q1** | | | **Q2** | | | **Q3** | | | **Q4** | | |

* **รายละเอียดประมาณการค่าใช้จ่ายโครงการ**

ให้แจกแจงรายละเอียดการประมาณการค่าใช้จ่ายโครงการตามหมวดการใช้จ่าย และแยกส่วนระหว่างงบประมาณสนับสนุนจากโครงการ กับงบประมาณสนับสนุนจากผู้ประกอบการ (ตามหลักเกณฑ์การสนับสนุนของโครงการ) ที่สอดคล้องกับขั้นตอนการดำเนินงานและแผนการดำเนินงานโครงการ โดยหมวดการใช้จ่ายแบ่งเป็น 4 หมวด ประกอบด้วย

1. หมวดค่าใช้สอย
2. หมวดค่าวัสดุ
3. หมวดค่าจ้าง/ค่าตอบแทน
4. หมวดค่าเดินทาง

การประมาณการค่าใช้จ่ายโครงการควรพิจารณาถึงรูปแบบการพัฒนาที่จะเสนอรับการสนับสนุน วงเงินสนับสนุนในแต่ละด้าน และควรตรวจสอบจำนวนการจ้างงานของสถานประกอบการ รวมถึงลักษณะกิจการของผู้ประกอบการ ซึ่งจะมีผลต่อสัดส่วนการให้การสนับสนุน โดยวงเงินสนับสนุนการพัฒนามี 6 ด้าน ดังนี้

* พัฒนาคุณภาพวัตถุดิบต้นน้ำ จำนวน 200,000 บาท
* พัฒนานวัตกรรมผลิตภัณฑ์ จำนวน 200,000 บาท
* พัฒนาและออกแบบบรรจุภัณฑ์ จำนวน 100,000 บาท
* พัฒนาและออกแบบกระบวนการผลิต จำนวน 150,000 บาท
* พัฒนาและออกแบบเครื่องจักร จำนวน 150,000 บาท
* พัฒนาระบบมาตรฐาน จำนวน 150,000 บาท

การประมาณการค่าใช้จ่ายโครงการต้องแสดงในรูปแบบตารางดังต่อไปนี้

|  |  |
| --- | --- |
| **รายการ** | **จำนวนเงิน** |
| **งบประมาณสนับสนุนจากโครงการ** | **จำนวนเงินรวมส่วน วว.** |
| 1. หมวดค่าใช้สอย | จำนวนรวมหมวด ก |
| * ค่าใช้จ่ายที่ 1 | จำนวนเงินค่าใช้จ่าย 1 |
| * ค่าใช้จ่ายที่ 2 | จำนวนเงินค่าใช้จ่าย 2 |
| 1. หมวดค่าวัสดุ | จำนวนรวมหมวด ข |
| * ค่าใช้จ่ายที่ 1 | จำนวนเงินค่าใช้จ่าย 1 |
| * ค่าใช้จ่ายที่ 2 | จำนวนเงินค่าใช้จ่าย 2 |
| 1. หมวดค่าจ้าง/ค่าตอบแทน | จำนวนรวมหมวด ค |
| * ค่าใช้จ่ายที่ 1 | จำนวนเงินค่าใช้จ่าย 1 |
| * ค่าใช้จ่ายที่ 2 | จำนวนเงินค่าใช้จ่าย 2 |
| 1. หมวดค่าเดินทาง (ไม่เกินร้อยละ 50 และ 35 ขึ้นอยู่กับระยะทาง) **\*** | จำนวนรวมหมวด ง |
| * ค่าเดินทาง .... คน ทั้งหมด.... ครั้ง คิดเป็นค่าใช้จ่าย....บาท/คน/ครั้ง (ให้แจกแจงรายการค่าใช้จ่ายทั้งหมด เช่น ค่าพาหนะเดินทาง ค่าเช่ารถ ค่าน้ำมันเชื้อเพลิง ค่าที่พัก ค่าเบี้ยเลี้ยง เป็นต้น) | จำนวนเงินค่าใช้จ่าย 1 |
| * ค่าใช้จ่ายที่ 2 | จำนวนเงินค่าใช้จ่าย 2 |
| **งบประมาณสนับสนุนจากผู้ประกอบการ** | **จำนวนเงินรวมส่วนผู้ประกอบการ** |
| * ค่าใช้จ่ายที่ 1 | จำนวนเงินค่าใช้จ่าย 1 |
| * ค่าใช้จ่ายที่ 2 | จำนวนเงินค่าใช้จ่าย 2 |

**หมายเหตุ : การพิจารณางบประมาณค่าใช้จ่าย จะไม่สนับสนุนในเรื่องดังต่อไปนี้**

* + ค่าใช้จ่ายในการปรับปรุงอาคารและโรงเรือน
  + ค่าใช้จ่ายในการศึกษาดูงาน
  + ค่าใช้จ่ายในกิจกรรมที่เกี่ยวข้องทางด้านการตลาดและการประชาสัมพันธ์

**กรณีที่ปรึกษาเทคโนโลยีที่เสนอข้อเสนอโครงการสังกัด วว.**

* + ในการคิดค่าใช้จ่ายให้ประมาณการจำนวนคนและจำนวนครั้งที่จะลงพื้นที่ตั้งแต่เริ่มจนกระทั่งสิ้นสุดโครงการด้วย และให้แจกแจงรายการค่าใช้จ่ายทั้งหมด เช่น ค่าพาหนะเดินทาง ค่าเช่ารถ ค่าน้ำมันเชื้อเพลิง ค่าที่พัก ค่าเบี้ยเลี้ยง เป็นต้น โดยอัตราค่าใช้จ่ายให้เป็นไปตาม กฎ ระเบียบ และข้อบังคับที่ วว. กำหนด
  + \* ในกรณีที่สถานประกอบการของผู้ประกอบการอยู่ในพื้นที่จังหวัดภาคเหนือ ภาคตะวันออกเฉียงเหนือ ภาคใต้ (แบ่งเขตการปกครองตามกลุ่มจังหวัด ตามหลักเกณฑ์ ก.พ.ร.) และจังหวัดประจวบคีรีขันธ์ สระแก้ว ตราด จันทบุรี ให้ขอสนับสนุนค่าใช้จ่ายในการเดินทางได้ไม่เกินร้อยละ 50 ของงบประมาณในส่วนที่ วว. สนับสนุน
  + \* ในกรณีที่สถานประกอบการของผู้ประกอบการอยู่ในพื้นที่จังหวัดภาคกลาง และภาคตะวันออก (แบ่งเขตการปกครองตามกลุ่มจังหวัด ตามหลักเกณฑ์ ก.พ.ร.) ยกเว้นจังหวัดประจวบคีรีขันธ์ สระแก้ว ตราด จันทบุรี ให้ขอสนับสนุนค่าใช้จ่ายในการเดินทางได้ไม่เกินร้อยละ 35 ของงบประมาณในส่วนที่ วว. สนับสนุน
  + หากรูปแบบการขอรับการสนับสนุนโครงการมีกิจกรรมและค่าใช้จ่ายที่เกี่ยวข้องกับครุภัณฑ์ เครื่องจักร หรืออาคาร/สิ่งก่อสร้าง กำหนดให้ค่าใช้จ่ายเหล่านี้เป็นส่วนที่ผู้ประกอบการสนับสนุน และค่าใช้จ่ายส่วนที่ วว. ให้การสนับสนุน คือ ค่าใช้จ่ายในการออกแบบและพัฒนา และค่าใช้จ่ายเกี่ยวกับการทดสอบ/วัสดุสิ้นเปลืองที่ใช้ในการทดสอบ ที่ไม่เกี่ยวข้องกับครุภัณฑ์ เครื่องจักร หรืออาคาร/สิ่งก่อสร้าง
  + การมีส่วนร่วมจากผู้ประกอบการหรือวิสาหกิจชุมชน จะต้องเป็นส่วนที่เกี่ยวข้องโดยตรงกับกิจกรรมการวิจัยและพัฒนาเท่านั้น ไม่นับรวมกิจกรรมที่เกี่ยวข้องทางด้านการตลาด โดยสามารถทำได้ทั้งในรูปแบบที่เป็นตัวเงิน (in cash) และรูปแบบที่ไม่ใช่ตัวเงิน (in kind) และต้องมีหลักฐานที่เป็นใบเสร็จหรือการบันทึกเป็นเอกสารลงรับเพื่อเก็บไว้เป็นหลักฐานในการตรวจสอบในอนาคต เช่น
    - เงิน (ค่าจ้าง/ค่าบริการ ทางด้าน วทน.)
    - วัตถุดิบและสิ่งอำนวยความสะดวกต่างๆในการดำเนินโครงการ
  + กำหนดให้ค่าใช้จ่ายวัสดุสำนักงานในแต่ละโครงการไม่เกิน 5,000 บาท/ระยะ เว้นแต่มีเหตุจำเป็นโดยให้ชี้แจงเหตุผลและความจำเป็นเป็นรายกรณีไป

**กรณีที่ปรึกษาเทคโนโลยีที่เสนอข้อเสนอโครงการสังกัดหน่วยงานอื่นที่ไม่ใช่ วว.**

* + ในการคิดค่าใช้จ่ายให้ประมาณการจำนวนคนและจำนวนครั้งที่จะลงพื้นที่ตั้งแต่เริ่มจนกระทั่งสิ้นสุดโครงการด้วย และให้แจกแจงรายการค่าใช้จ่ายทั้งหมด เช่น ค่าพาหนะเดินทาง ค่าเช่ารถ ค่าน้ำมันเชื้อเพลิง ค่าที่พัก ค่าเบี้ยเลี้ยง เป็นต้น โดยอัตราค่าใช้จ่ายให้เป็นไปตาม กฎ ระเบียบ และข้อบังคับของหน่วยงานต้นสังกัดของที่ปรึกษาเทคโนโลยี
  + \* ในกรณีที่สถานประกอบการของผู้ประกอบการอยู่ในพื้นที่จังหวัดที่มีระยะทางไกลเกินกว่า 200 กิโลเมตร จากจังหวัดที่ตั้งของหน่วยงานต้นสังกัดของที่ปรึกษาเทคโนโลยี ให้ขอสนับสนุนค่าใช้จ่ายในการเดินทางได้ไม่เกินร้อยละ 50 ของงบประมาณในส่วนที่ วว. สนับสนุน
  + \* ในกรณีที่สถานประกอบการของผู้ประกอบการอยู่ในพื้นที่จังหวัดที่มีระยะทางอยู่ในรัศมีไม่เกิน 200 กิโลเมตร จากจังหวัดที่ตั้งของหน่วยงานต้นสังกัดของที่ปรึกษาเทคโนโลยี ให้ขอสนับสนุนค่าใช้จ่ายในการเดินทางได้ไม่เกินร้อยละ 35 ของงบประมาณในส่วนที่ วว. สนับสนุน
  + หากรูปแบบการขอรับการสนับสนุนโครงการมีกิจกรรมและค่าใช้จ่ายที่เกี่ยวข้องกับครุภัณฑ์ เครื่องจักร หรืออาคาร/สิ่งก่อสร้าง กำหนดให้ค่าใช้จ่ายเหล่านี้เป็นส่วนที่ผู้ประกอบการสนับสนุน และค่าใช้จ่ายส่วนที่ วว. ให้การสนับสนุน คือ ค่าใช้จ่ายในการออกแบบและพัฒนา และค่าใช้จ่ายเกี่ยวกับการทดสอบ/วัสดุสิ้นเปลืองที่ใช้ในการทดสอบ ที่ไม่เกี่ยวข้องกับครุภัณฑ์ เครื่องจักร หรืออาคาร/สิ่งก่อสร้าง
  + การมีส่วนร่วมจากผู้ประกอบการหรือวิสาหกิจชุมชน จะต้องเป็นส่วนที่เกี่ยวข้องโดยตรงกับกิจกรรมการวิจัยและพัฒนาเท่านั้น ไม่นับรวมกิจกรรมที่เกี่ยวข้องทางด้านการตลาด โดยสามารถทำได้ทั้งในรูปแบบที่เป็นตัวเงิน (in cash) และรูปแบบที่ไม่ใช่ตัวเงิน (in kind) และต้องมีหลักฐานที่เป็นใบเสร็จหรือการบันทึกเป็นเอกสารลงรับเพื่อเก็บไว้เป็นหลักฐานในการตรวจสอบในอนาคต เช่น
    - เงิน (ค่าจ้าง/ค่าบริการ ทางด้าน วทน.)
    - วัตถุดิบและสิ่งอำนวยความสะดวกต่างๆในการดำเนินโครงการ
  + กำหนดให้ค่าใช้จ่ายวัสดุสำนักงานในแต่ละโครงการไม่เกิน 5,000 บาท/ระยะ เว้นแต่มีเหตุจำเป็นโดยให้ชี้แจงเหตุผลและความจำเป็นเป็นรายกรณีไป
  + ให้ระบุค่าบริหารโครงการ (overhead) ตามอัตราที่หน่วยงานของที่ปรึกษากำหนด (สูงสุดไม่เกิน ร้อยละ 10) โดยให้คำนวณค่าบริหารโครงการจากงบประมาณสนับสนุนในส่วนของ วว. และ บวกเพิ่มเติมจากงบประมาณรวมของโครงการ ทั้งนี้ ให้ระบุค่าใช้จ่ายดังกล่าวในหมวด ค. ค่าจ้าง/ค่าตอบแทน

ทั้งนี้ หากข้อเสนอโครงการเป็นโครงการระยะยาวที่ต้องใช้เวลาดำเนินการมากกว่า 1 ระยะ (ไม่เกิน 12 เดือน) ให้แยกแผนการดำเนินงานและแผนการใช้งบประมาณทุกระยะ

* **การส่งมอบงานและเงื่อนไขการเบิกจ่าย** (กรณีที่ปรึกษาฯ ที่เสนอข้อเสนอโครงการสังกัดหน่วยงานอื่นที่ไม่ใช่ วว.)

กำหนดให้ระยะเวลาในการส่งมอบงานและการเบิกจ่ายควรสอดคล้องกับกิจกรรมและแผนการดำเนินงานโครงการ โดยการเบิกจ่ายแบ่งเป็น 3 งวด ดังนี้

* + งวดที่ 1 ร้อยละ 50 ของงบประมาณในส่วนที่ วว. สนับสนุน เป็นจำนวนเงิน.......บาท ภายใน 30 วัน นับจากวันลงนามในบันทึกข้อตกลงความร่วมมือแล้ว
  + งวดที่ 2 ร้อยละ 30 ของงบประมาณในส่วนที่ วว. สนับสนุน เป็นจำนวนเงิน.......บาท เมื่อจัดส่งรายงานความก้าวหน้าโครงการตามกิจกรรมที่....... ของแผนการดำเนินงานโครงการ ภายในระยะเวลา…………วัน นับตั้งแต่ลงนามในบันทึกข้อตกลงความร่วมมือ และ วว. ได้ให้ความเห็นชอบแล้ว
  + และผ่านความเห็นชอบจาก วว. เป็นที่เรียบร้อยแล้ว
  + งวดที่ 3 ร้อยละ 20 ของงบประมาณในส่วนที่ วว. สนับสนุน เป็นจำนวนเงิน.......บาท เมื่อจัดส่งรายงานฉบับสมบูรณ์ ภายในระยะเวลา…………วัน นับตั้งแต่ลงนามในบันทึกข้อตกลงความร่วมมือ และ วว. ได้ให้ความเห็นชอบแล้ว
* **รายชื่อคณะทำงาน**
  + กำหนดให้ทุกข้อเสนอโครงการที่เสนอขอรับการสนับสนุน **คณะทำงาน** (ไม่รวมที่ปรึกษา) ต้องมีความเชี่ยวชาญเฉพาะด้านที่ตรงกับโจทย์ความต้องการของผู้ประกอบการและขอบเขตการดำเนินงานโครงการ คณะทำงานต้องมีความรู้ความเข้าใจในการให้คำปรึกษาเป็นอย่างดี และสามารถบริหารจัดการโครงการให้สำเร็จตรงตามเวลาและความต้องการของผู้ประกอบการ โดยให้แนบคุณวุฒิ สาขาวิชาการที่มีความชำนาญพิเศษ และผลงานวิจัยที่ผ่านมา ในข้อเสนอโครงการด้วย
  + จำนวนโครงการคูปองฯที่ที่ปรึกษาฯ รับดำเนินโครงการได้ในช่วงเวลาเดียวกันได้ไม่เกิน 7 โครงการต่อ 1 ที่ปรึกษา แต่หากเป็นที่ปรึกษาฯ ที่มีความเชี่ยวชาญด้านออกแบบและพัฒนาบรรจุภัณฑ์กำหนดให้รับดำเนินโครงการที่เกี่ยวข้องกับการออกแบบและพัฒนาบรรจุภัณฑ์ได้ในช่วงเวลาเดียวกันไม่เกิน 10 โครงการต่อ 1 ที่ปรึกษาฯ

**หมายเหตุเพิ่มเติม**

สามารถกรอกข้อมูลเพิ่มเติมนอกเหนือที่กล่าวมา ที่อาจเป็นประโยชน์ต่อการพิจารณาอนุมัติโครงการ อาทิ ที่มาของโครงการ ข้อมูลที่เกี่ยวกับการสนับสนุนธุรกิจ เช่น ตลาด การเข้าถึงแหล่งทุน พี่เลี้ยงธุรกิจ ตลอดจนช่องทางการยื่นใบสมัครโครงการที่จะเป็นประโยชน์ต่อการจัดกลุ่มการติดตามและรายงานผลโครงการในอนาคต เช่น กลุ่มผู้สมัครที่เป็นลูกค้าสินเชื่อของสถาบันการเงิน เป็นต้น

**ลายมือชื่อผู้ขอรับการสนับสนุนโครงการ :**

เพื่อเปิดโอกาสให้ผู้ขอรับการสนับสนุนโครงการได้รับทราบและเห็นชอบผลผลิตของโครงการและแนวทางการดำเนินงานโดยรวม ตลอดจนการมีส่วนร่วมและการสนับสนุนตั้งแต่เริ่มต้นจนกระทั่งสิ้นสุดโครงการ โดยให้ที่ปรึกษาเทคโนโลยีแจ้งรายละเอียดข้อเสนอโครงการที่ผ่านการอนุมัติจากคณะกรรมการฯ ให้ผู้ขอรับการสนับสนุนได้รับทราบและลงลายมือชื่อเห็นชอบผลผลิตและแนวทางการดำเนินงานก่อนเริ่มโครงการ

ตัวอย่างข้อความประกอบการลงลายมือชื่อ

ข้าพเจ้าได้รับทราบและเข้าใจรายละเอียดโครงการวิจัยเรื่อง........................................... เป็นอย่างดีและพร้อมยินดีที่จะอำนวยความสะดวกให้แก่ วว. ในการดำเนินการ รวมทั้งยินยอมเข้าร่วมดำเนินโครงการวิจัยตามกิจกรรมและระยะเวลาของโครงการจนกว่าจะแล้วเสร็จ

ลงชื่อ.................................ผู้ประกอบการ

(...................................)

ลงชื่อ.................................ที่ปรึกษา/นักวิจัย

(...................................)

ลงชื่อ................................พยาน

(..................................)